臺灣經濟係一個由政府當局主管投資同埋逐漸減少嘅國外投資引導嘅動態資本主義經濟體，政府喺經濟體系內扮演嘅角色逐步縮細。實施市場經濟後，無論投資、消費或儲蓄等都可以自己揀，好多大型嘅國營銀行同企業逐步邁向私有化。過去30年內，平均年均經濟增長達到8%，而出口導向政策賺取嘅外匯為工業化提供資金保證。臺灣嘅外匯儲備係世界第4。根據中華民國行政院主計處嘅統計顯示，臺灣地區人均國民生產總值，由1961年嘅153美元增至2008年嘅18000美元。